**VZOREC POGODBE**

***(Vzorec pogodbe preberite, na zadnji pogodbo žigosajte in podpišite s strani odgovorne osebe. Vzorca pogodbe ni potrebno izpolnjevati.)***

*S podpisom potrjujete, da ste bili ob prijavi na javni razpis seznanjeni s pogodbenimi določili in se z njimi strinjali. Pogodba bo sklenjena le s tistimi prijavitelji, ki bodo prejeli sklep o odobritvi sofinanciranja. V tem primeru bodo prazna polja v pogodbi izpolnjena z ustreznimi konkretnimi podatki (npr. naslov projekta, pogodbena vrednost ipd.). PMSNS si pridržuje pravico, da vzorčno pogodbo pred podpisom ustrezno dopolni ali spremeni. Izbrani prijavitelj na javni razpis ima pravico, da v primeru sprememb, ki bi bile zanj nesprejemljive, podpis pogodbe zavrne. Prijavitelj mora zavrnitev pogodbe sporočiti pisno! V kolikor prijavitelj podpis pogodbe zavrne, se šteje, da je odstopil od svoje zahteve za pridobitev sredstev in izgubi pravico do sredstev odobrenih s sklepom.*

**Pomurska madžarska samoupravna narodna skupnost** (v nadaljevanju: PMSNS), Glavna ulica 7, 9220 Lendava, matična številka: 5782384000, davčna številka: 79384820, ki jo zastopa Dušan Orban, predsednik Sveta Pomurske madžarske samoupravne narodne skupnosti, (v nadaljevanju: PMSNS),

in

-------------------------------------- matična številka: \_\_\_\_\_, ID za DDV: SI\_\_\_\_\_ ki ga zastopa ------, direktor, (v nadaljevanju: prejemnik),

skleneta naslednjo

**POGODBO št. JR PMSNS - UKREP 1/2023/- x**

**o sofinanciranju projekta x**

1. **člen**

Pogodbeni stranki ugotavljata, da:

* je pravna podlaga za to pogodbo 14. člen Zakona o spodbujanju skladnega regionalnega razvoja (ZSRR-2, Uradni list RS, št. 20/11, 57/12 in 46/16), Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US), Proračuna Republike Slovenije za leto 2023 (Uradni list RS, št. 187/21 in 150/22), Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22), Program spodbujanja gospodarske osnove madžarske narodne skupnosti 2021–2024 (Sklep Vlade številka 09502-1/2020/3 z dne 7.1.2021 in spremembe) (v nadaljevanju Program), smiselna uporaba Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11), Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči »de minimis« (UL EU L 352, z dne 24.12.2013), nazadnje spremenjene z Uredbo Komisije (EU) 2020/972 z dne 2. julija 2020 o spremembi Uredbe (EU) št. 1407/2013 v zvezi s podaljšanjem njene veljavnosti in o spremembi Uredbe (EU) št. 651/2014 v zvezi s podaljšanjem njene veljavnosti in ustreznimi prilagoditvami, Mnenja Ministrstva za finance o skladnosti sheme pomoči de minimis »Program izvajanja finančnih spodbud MGRT – de minimis« (št. priglasitve: M001-2399245-2015/I) z dne 9.5.2016,
* je PMSNS dne \_\_\_\_\_\_\_\_\_\_ objavil Javni razpis za spodbujanje naložb v gospodarstvu na območju, kjer živijo pripadniki avtohtone madžarske narodne skupnosti za leto 2023 - Ukrep 1 programa spodbujanja gospodarske osnove madžarske narodne skupnosti 2021-2024 (JR PMSNS-MMÖNK - UKREP 1/2023)
* je prejemnik bil uspešen na javnem razpisu in je bilo prejemniku s sklepom št.: x z dne \_\_\_\_\_\_\_\_\_\_\_, odobreno sofinanciranje projekta \_\_\_\_\_\_\_\_\_\_\_\_\_,
* je prejemnik skladno z Uredbo 651/2014/EU mikro/malo/srednje podjetje,
* soglašata, da se v primeru kolizije med pogodbenimi določbami in pravnimi akti, ki so navedeni v 1. alineji tega člena, kot pravna podlaga uporabijo neposredno pravni akti iz 1. alineje tega člena.

1. **člen**

Sestavni del te pogodbe je razpisna dokumentacija št. -------------/xx in vloga prejemnika.

1. **člen**

Predmet pogodbe je sofinanciranje projekta »x«.

Za začetek izvajanja projekta se šteje trenutek, ko je sklenjena prva obvezujoča zaveza za začetek aktivnosti na projektu. Začetek izvajanja projekta ne sme biti pred oddajo vloge.

Prejemnik bo projekt zaključil najkasneje do 30.9.2023. Za zaključek projekta se šteje zaključek vseh del oziroma vključitev strojev ali opreme v objektih v proizvodni proces skladno z navedbami v vlogi na javni razpis.

Če se naknadno ugotovi, da je prejemnik začel z izvajanjem projekta pred oddajo vloge na razpis, projekt ni upravičen do sredstev po tej pogodbi, PMSNS pa odstopi od pogodbe in zahteva vračilo že izplačanih sredstev, skupaj z zakonskimi zamudnimi obrestmi od dneva plačila do dneva vračila.

Prejemnik se zavezuje, da bo projekt izvedel na območju občine XY/naselje XY.

Prejemnik se zavezuje, da terjatev do PMSNS iz naslova te pogodbe ne bo prenesel na drugega ali odstopil v zavarovanje ter da na terjatvah do PMSNS iz naslova te pogodbe ne bo ustanovil zastavne pravice in s sredstvi pridobljenimi na podlagi te pogodbe ne bo razpolagal v nasprotju z namenom te pogodbe.

1. **člen**

PMSNS se obvezuje, da bo prejemniku sofinanciral projekt največ v višini x **%** izkazanih upravičenih stroškov oziroma največ do dogovorjene pogodbene vrednosti.

Pogodbena vrednost znaša do-------- EUR (z besedo: ---------- 00/100 evrov).

1. **člen**

Sredstva za sofinanciranje projekta so zagotovljena na proračunski postavki Ministrstva za gospodarski razvoj in tehnologijo PP 160045 Razvoj območij narodnosti, št. x

Upravičeni stroški, ki so predmet sofinanciranja, znašajo do --------------- EUR in so:.

- x

Stroški so upravičeni od oddaje vloge na razpis do najkasneje x.

Dodeljena sredstva so strogo namenska in jih lahko prejemnik uporablja izključno v skladu s pogoji, navedenimi v javnem razpisu, razpisni dokumentaciji in v tej pogodbi.

1. **člen**

Sklep št.: x z dne \_\_\_\_\_\_\_\_\_\_\_in sklenjena pogodba ne prejudicirata izplačila sredstev po tej pogodbi.

Podlaga za izplačilo sredstev po tej pogodbi je zahtevek za izplačilo, potrjen s strani PMSNS, ki ga prejemnik sredstev pravočasno izstavi na predpisanem obrazcu (Priloga 1 - ZAHTEVEK ZA IZPLAČILO (ZZI)) na podlagi nastalih upravičenih stroškov in izdatkov za te stroške.

Zadnji, prekluzivni rok za izstavitev prejemnikovega (končnega) zahtevka za sofinanciranje je **20.10.2023**. Izplačila za potrjene zahtevke ne smejo preseči pogodbene vrednosti iz 4. člena pogodbe.

Obdobje za porabo odobrenih sredstev je proračunsko leto 2023. Sredstva, predvidena za posamezno leto, se morajo porabiti v upravičenem obdobju istega leta. Dodeljena sredstva za posamezno leto niso prenosljiva v naslednja leta.

Prejemnik mora PMSNS v fizični obliki, poleg Zahtevka za izplačilo, priložiti tudi izpolnjene obrazce oz. poslati naslednjo dokumentacijo:

* zaključno finančno konstrukcijo projekta (Priloga št. 4 razpisne dokumentacije),
* končno poročilo s prilogami (Priloga št. 5 razpisne dokumentacije),
* originalne račune oz. kopije originalnih računov, ki jih mora potrditi skrbnik pogodbe pri prejemniku,
* potrdila (bančne izpiske) o nakazilu sredstev dobavitelju – iz nakazila mora biti razvidno, da je prejemnik sredstva nakazal izdajatelju računa,
* potrdila o prevzemu blaga (dobavnica), ki jih potrdita dobavitelj in prejemnik (podpis, žig)
* fotodokumentacija vseh sofinanciranih osnovnih sredstev,
* kopije sklenjenih pogodb z dobavitelji,
* kopije sklenjenih pogodb o zaposlitvi (v kolikor je bila v Obrazcu št. 2 (Dispozicija projekta) predvidena nova zaposlitev) – v pogodbi mora biti poleg ostalih obveznih vsebin navedeno vse, kar se zahteva v razpisni dokumentaciji pod točko 7.2.B,
* izjavo, da so vse kopije računov in potrdil o plačilu računov enake originalu (Priloga št. 2),
* izjavo o odvajanju dohodnine (Priloga št. 3) v primeru, da je prejemnik samostojni podjetnik,
* ostale priloge.

Za vsak strošek, pri katerem PMSNS ob pregledu zahtevka za izplačilo ne ugotovi neposredne vzročne povezave med nastankom stroška in izvedbo projekta, ne glede na to, ali ta dejansko obstaja, lahko PMSNS od prejemnika zahteva dodatna pojasnila, ki dokazujejo nastanek upravičenega stroška za izvedbo projekta. V primeru, da se ob pregledu zahtevka za sofinanciranje, ki ga predloži prejemnik, ugotovi, da uveljavlja stroške, ki ne spadajo med upravičene stroške projekta, si PMSNS pridržuje pravico, da izplačilo po takšnem zahtevku zniža za sporni del in o tem obvesti prejemnika.

V primeru, da se po zaključku projekta izkaže, da je celotna vrednost upravičenih stroškov nižja od opredeljenih v tej pogodbi, se znesek sofinanciranja ustrezno zniža, PMSNS pa lahko zahteva vračilo preveč izplačanih sredstev, vključno z zakonskimi zamudnimi obrestmi od dneva nakazila do dneva vračila.

Prejemnik mora zagotoviti, da rezultati projekta (osnovna sredstva, ki se sofinancirajo) najmanj 5 let ne bodo odtujeni, prodani ali uporabljeni za namen, ki ni povezan s projektom. O uporabi rezultatov projekta, ki ni predvidena z vlogo na javni razpis, je prejemnik PMSNS dolžan predhodno obvestiti.

1. **člen**

PMSNS se zavezuje, da bo sredstva na transakcijski račun prejemnika št. SI56 x, odprt pri banki x, nakazoval v rokih v skladu z veljavnim zakonom, ki ureja izvrševanje proračuna Republike Slovenije.

Izpolnjevanje obveznosti PMSNS je vezano na proračunske zmožnosti Ministrstva za gospodarski razvoj in tehnologijo v proračunskem letu. Pogodbeni stranki soglašata, da v primeru morebitnih sprememb v državnem proračunu (proračunska postavka 160045) ali programu dela PMSNS, ki neposredno vpliva na to pogodbo, pogodbeno vrednost oziroma dinamiko izplačil s sklenitvijo dodatka k tej pogodbi ustrezno spremenita.

V primeru, da PMSNS ugotovi, da je znesek prejetega zahtevka napačen, oziroma da so izkazani upravičeni stroški previsoki, bo PMSNS zahtevek zavrnil in od prejemnika pozvala k izstavitvi novega, pravilnega zahtevka.

V primerih, ko PMSNS zahtevka kljub napačnemu znesku oziroma previsokim izkazanim upravičenim stroškom ne bo zavrnil, bo za nastalo razliko od prejemnika zahtevala izstavitev dobropisa.

V primeru, da se prejemnik s spremembami iz drugega, tretjega ali četrtega odstavka tega člena ne bi strinjal, lahko PMSNS odstopi od pogodbe in zahteva vračilo izplačanih sredstev, vključno z zakonskimi zamudnimi obrestmi od dneva nakazila do vračila.

1. **člen**

V primeru, da prejemnik v prekluzivnem roku iz 6. člena te pogodbe ne izstavi zahtevka za sofinanciranje, lahko PMSNS odstopi od pogodbe in zahteva vračilo morebitnih že izplačanih sredstev, vključno z zakonskimi zamudnimi obrestmi od dneva nakazila do vračila.

PMSNS lahko od pogodbe odstopi in zahteva vračilo sredstev, vključno z zakonskimi zamudnimi obrestmi od dneva plačila do dneva vračila, če:

* prejemnik ne izpolni katere koli obveznosti po tej pogodbi,
* prejemnik pri prijavi na razpis v Obrazcu 2 – Dispozicija projekta (točka 25.) navaja novo ustvarjena delovna mesta, vendar tega ne dokaže s priloženo pogodbo o zaposlitvi (Priloga končnega poročila)
* ne izvaja investicije kot dober gospodar,
* se naknadno ugotovi, da so bili podatki v vlogi prejemnika, ki je bila podlaga za odobritev sredstev, neresnični ali da je zamolčal podatke, pomembne za odobritev,
* se naknadno ugotovi, da so bili podatki v zahtevku ali poročilu prejemnika neresnični, ali da je pomembne podatke zamolčal,
* se naknadno ugotovi, da so bila prejemniku za isti namen že odobrena druga javna sredstva iz državnega, občinskega ali drugega proračuna, vendar PMSNS o tem ni obvestil,
* brez predhodnega soglasja PMSNS sofinancirano osnovno sredstvo iz 3. člena te pogodbe odsvoji prej kot v petih letih ,
* investicijski projekt ne ostane na upravičenem območju vsaj 5 let po končani investiciji,
* med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag sofinanciranih projektov,
* prejemnik terjatev prenese na drugega, če terjatve odstopi v zavarovanje ali na terjatvah iz naslova te pogodbe ustanovi zastavno pravico ali s sredstvi pridobljenimi na podlagi te pogodbe razpolaga v nasprotju z namenom pogodbe,
* ne izpolnjuje pogojev javnega razpisa in razpisne dokumentacije,
* prejemnik ne odda poročil v roku, navedenem v 9. členu te pogodbe,
* PMSNS ali druga institucija, vključena v nadzor nad porabo javnih sredstev ugotovi, da prejemnik ni dosegel ciljev in rezultatov projekta, določenih v vlogi in pogodbi.

PMSNS od pogodbe odstopi ter zahteva vračilo izplačanih sredstev v posebnih primerih, določenih s to pogodbo ter v vseh drugih primerih kršitev pogodbenih obveznosti, kakor tudi v primerih, določenih z Obligacijskim zakonikom ali drugim predpisom. V primeru, da PMSNS odstopi od pogodbe, se glede pravnih učinkov odstopa upoštevajo določbe Obligacijskega zakonika.

V primerih, ko lahko PMSNS uveljavi odstopno upravičenje ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:

* začasno zadržanje izplačila dela ali vseh zahtevanih sredstev,
* delna zavrnitev zahtevka za izplačilo oziroma zmanjšanje zahtevka za sporni del,
* zavrnitev celotnega zahtevka za izplačilo ter posledično neizplačilo sredstev,
* zahtevek za vračilo dela ali vseh izplačanih sredstev brez odstopa od pogodbe,
* znižanje pogodbene vrednosti.

V primeru, da PMSNS prejemniku izstavi zahtevek za vračilo sredstev ne glede na pravni temelj, je PMSNS upravičen tudi do zakonskih zamudnih obresti od dneva nakazila sredstev do dneva njihovega vračila.

Prejemnik je prejeta sredstva dolžan vrniti v roku 8 dni od vročitve zahtevka za vračilo sredstev.

1. **člen**

Prejemnik je PMSNS dolžan obveščati o poteku in rezultatih izvajanja projekta ter o svojem poslovanju in stanju na področju zaposlovanja, to je o zaposlitvah, ki so predmet te pogodbe.

Prejemnik se zavezuje, da bo PMSNS predložil:

* končno poročilo (obvezna priloga Zahtevka za izplačilo) ob zaključku projekta, najkasneje dne x.

V končnem poročilu mora prejemnik sredstev poročati o poteku investicije in doseženih ciljih, zastavljenih pri investiciji oziroma priložiti izpolnjen obrazec, vključno z zahtevanimi prilogami (Končno poročilo - Priloga št. 5), ki je del razpisne dokumentacije in je hkrati obvezna priloga Zahtevka za izplačilo.

V primeru, da je upravičenec v vlogi (Razpisni obrazec 2 – Dispozicija projekta) predvidel novo ustanovljeno delovno mesto oziroma delovna mesta, mora za vsako posamezno novo ustanovljeno delovno mesto priložiti kopijo pogodbe o zaposlitvi in M1 obrazec, ki sta v tem primeru obvezni prilogi zahtevka za izplačilo kot dela končnega poročila.

1. **člen**

Prejemnik se obvezuje:

* projekt izvajati v skladu s to pogodbo in vlogo,
* PMSNS v petnajstih (15) dneh obvestiti o statusnih spremembah, spremembah sedeža, dejavnosti podjetja,
* zagotoviti tolikšen delež lastnih sredstev za financiranje projekta, kot je predvideno v investicijskem načrtu ter zaključiti finančno konstrukcijo projekta,
* zagotoviti, da sofinancirana osnovna sredstva najmanj 5 let ne bodo odtujena, prodana ali uporabljena za namen, ki ni povezan s projektom, hkrati pa se prijavitelj zavezuje, da ta sofinancirana osnovna sredstva 5 let ne bo preselil iz upravičenega območja,
* o uporabi rezultatov projekta, ki niso predvidena s pogodbo oz. vlogo na javni razpis, predhodno obvestiti PMSNS in pridobiti soglasje;
* omogočiti PMSNS pregled svojih poslovnih knjig in poslovanja za čas izvedbe vseh obveznosti po tej pogodbi,
* izvajati projekt tako, da ne bo prišlo do negativnih vplivov na okolje oziroma bo okolje ustrezno zavaroval;
* hraniti dokumentacijo (kopijo vloge, dopolnitve vloge in vse ostale korespondence v zvezi z izvajanjem projekta) še 10 let po podpisu pogodbe,
* upoštevati vse predpise v zvezi z izvedbo projekta,
* poslovati v skladu z vsemi veljavnimi predpisi (plačila davkov, prispevkov, dobaviteljev, zaposlenih), kar mora pri vsakokratni izstavitvi zahtevka za izplačilo in v poročilu potrditi z izjavo ter upoštevati vsa dodatna navodila PMSNS,
* upoštevati in spoštovati določila razpisa in razpisne dokumentacije.

1. **člen**

Prejemnik mora PMSNS in vsem drugim institucijam, vključenim v nadzor nad porabo javnih sredstev omogočiti nadzor nad porabo sredstev, PMSNS pa mora spremljati in nadzirati izvajanje pogodbe in namensko porabo proračunskih sredstev.

Nadzor se izvaja v skladu s predpisi s področja javnih financ in drugimi veljavnimi predpisi za nadziranje namenskosti porabe proračunskih sredstev.

V kolikor bo PMSNS za spremljanje in nadzor nad porabo proračunskih sredstev pooblastil neodvisne zunanje strokovnjake, se prejemnik obveže, da jim bo omogočil vpogled v projektno dokumentacijo v vsaki točki projekta.

1. **člen**

V primeru, če PMSNS ugotovi, da se dodeljena sredstva uporabljajo nenamensko, da so odtujena ali so bila prejemniku neupravičeno izplačana, nadaljnja izplačila nemudoma prekine, odstopi od pogodbe in zahteva vračilo že izplačanih sredstev, vključno s pripadajočimi zakonskimi zamudnimi obrestmi od dneva nakazila do dneva vračila.

V primeru, da se je v obdobju veljavnosti pogodbe, zoper prejemnika sprožil postopek zaradi insolventnosti, prisilnega prenehanja ali likvidacije, je prejemnik PMSNS dolžan o tem takoj obvestiti. Z dnem začetka postopka prisilne poravnave zaradi insolventnosti, prisilnega prenehanja ali likvidacije, preneha obveznost PMSNS do prejemnika iz naslova te pogodbe.

Z dnem začetka stečajnega postopka se vsa sredstva po tej pogodbi štejejo kot neupravičeno izplačana sredstva. Obveznost prejemnika, da PMSNS vrne vsa prejeta sredstva, zapade v plačilo z dnem začetka stečajnega postopka.

Z dnem začetka postopka insolventnosti, prisilnega prenehanja ali likvidacije lahko PMSNS odstopi od pogodbe in zahteva vračilo sredstev, vključno z zakonskimi zamudnimi obrestmi od dneva nakazila do dneva vračila.

Prejemnik se obvezuje, da bo PMSNS poravnal tudi vse stroške, ki bi nastali pri izterjavi nepovratnih sredstev po tej pogodbi.

Dodeljenih sredstev po tej pogodbi se ne sme združevati s pomočjo, dodeljeno po pravilu de minimis, glede na enake upravičene stroške, če bi bile s tem presežene dovoljene meje intenzivnosti državne pomoči. V primeru, če PMSNS naknadno ugotovi, da prejemnik določila tega odstavka ne spoštuje, prekine z izplačevanjem sredstev, odstopi od pogodbe in zahteva vračilo že izplačanih sredstev, vključno s pripadajočimi zakonskimi zamudnimi obrestmi od dneva nakazila do dneva vračila.

1. **Člen**

V primeru, da pri izvajanju projekta pride do sprememb, ki vplivajo na realizacijo izvedbe projekta, ki je predmet te pogodbe, je prejemnik pred nastalimi spremembami, razen v primeru višje sile, o tem dolžan nemudoma obvestiti skrbnika pogodbe PMSNS, sicer se šteje, da se sredstva uporabljajo nenamensko. V primeru prenosa pogodbe s prejemnika na njegovega singularnega ali univerzalnega naslednika brez soglasja PMSNS, le ta od pogodbe odstopi. PMSNS lahko soglasje k prenosu poda le, če pravni naslednik prevzema odgovornost tudi za vse obveznosti prejemnika iz naslova te pogodbe, ki so nastale pred njenim prenosom.

1. **člen**

V primeru, če kdo v imenu ali na račun prejemnika, predstavniku ali posredniku organa ali organizacije iz javnega sektorja obljubi, ponudi ali omogoči kakršno koli nedovoljeno korist za pridobitev posla sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali za drugo ravnanje oziroma opustitev, s katerim je organu ali organizaciji iz javnega sektorja povzročena škoda ali je predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku omogočena pridobitev nedovoljene koristi, je ta pogodba nična.

Pogodba je nična tudi, če se ugotovi, da za prejemnika v razmerju do PMSNS obstaja prepoved poslovanja v obsegu kot izhaja iz 35. člena Zakona o integriteti in preprečevanju korupcije (Uradni list RS, št. 96/11).

Če se ugotovi, da je ta pogodba nična, mora vsaka pogodbena stranka drugi povrniti vse, kar je prejela na podlagi te pogodbe. Stranka, ki je kriva za ničnost pogodbe, odgovarja drugi stranki tudi za škodo, nastalo zaradi ničnosti pogodbe.

1. **člen**

Skrbnik pogodbe s strani PMSNS je x, s strani prejemnika pa x.

Pogodbeni stranki soglašata, da poleg drugih načinov komuniciranja v zvezi s to pogodbo, kot redni način medsebojne komunikacije uporabljata tudi elektronsko pošto. Uradni elektronski naslov PMSNS in elektronski naslov skrbnika pogodbe x je: [pmsns@muravidek.si](mailto:pmsns@muravidek.si), uradni elektronski naslov prejemnika pa\_\_\_\_\_\_\_\_\_.

1. **člen**

Prejemnik izjavlja, da za upravičene stroške projekta, ki so predmet sofinanciranja po tej pogodbi, ni prejel nobenih finančnih sredstev, s katerimi bi skupna državna pomoč presegala dovoljeni delež projekta. Prav tako se s tem projektom ni in se ne bo prijavil za nobeno dodatno finančno pomoč, s čimer bi skupna državna pomoč presegala dovoljeni delež projekta. Če se naknadno ugotovi nasprotno, je prejemnik dolžan vrniti prejeta sredstva z zakonskimi zamudnimi obrestmi od dneva nakazila do dneva vračila.

1. **člen**

Spremembe in dopolnitve te pogodbe lahko pogodbeni stranki uredita s pisnim dodatkom k tej pogodbi, razen spremembe skrbnika pogodbe, kjer zadošča pisno obvestilo drugi pogodbeni stranki.

1. **člen**

Pogodbeni stranki bosta vse spore v zvezi s to pogodbo reševali sporazumno. Če do sporazumne rešitve ne pride, je za spor pristojno sodišče v Murski Soboti.

1. **člen**

Pogodba prične veljati, ko jo podpišeta obe pogodbeni stranki, ob pogoju, da prejemnik pred podpisom pogodbe v roku, določenem s strani PMSNS, predloži zahtevano zavarovanje za izpolnitev obveznosti, v nasprotnem primeru se šteje, da je prejemnik odstopil od sklenitve pogodbe in izgubi pravico do odobrenih sredstev.

1. **člen**

Pogodba je napisana v treh (3) enakih izvodih, od katerih PMSNS prejme dva (2), prejemnik pa en (1) izvod.

V Lendavi, \_\_\_\_\_\_\_\_\_\_\_\_\_\_\_\_\_\_

PREJEMNIK:

Direktor

SOFINANCER:

POMURSKA MADŽARSKA SAMOUPRAVNA NARODNA SKUPNOST

Predsednik Sveta PMSNS

Dušan Orban

Priloge:

* Zahtevek za izplačilo (ZZI) (Priloga k pogodbi št. 1)
* Izjava, da so vse kopije računov in potrdil o plačilu računov enake originalu (Priloga pogodbi št. 2)
* Izjava o odvajanju dohodnine (Priloga pogodbi št. 3)